ROMÂNIA

JUDEŢUL MUREŞ

MUNICIPIUL TÂRGU MUREŞ

DIRECŢIA ECONOMICĂ

BIROUL CONCESIONĂRI, ÎNCHIRIERI ȘI VÂNZĂRI

**FIȘA DE DATE**

**INSTRUCȚIUNI PENTRU OFERTANȚI**

*a procedurii de închiriere prin licitație publică, a unui număr de 25 locații aparținând domeniului public al municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești*

**A. ORGANIZATORUL LICITAŢIEI:**

Denumire oficială: **Municipiul Târgu Mureş, cu sediul în P-ța Victoriei, nr. 3, jud. Mureș. tel. 00-40-265-268.330, int. 274**

email: concesiuni@tirgumures.ro, pagină web: [www.tirgumures.ro](http://www.tirgumures.ro)

**B. LEGISLAȚIE APLICABILĂ:**

Organizarea și desfășurarea licitației publice, atribuirea contractelor de închiriere se realizează în conformitate cu OUG Nr. 57/2019, privind Codul administrativ.

**C. OBIECTUL LICITAŢIEI:**

Obiectul licitaţiei îl constituie ***închirierea prin licitație publică, a unui număr de 25 locații aparținând domeniului public al municipiului Târgu Mureș, destinate amplasării de construcţii provizorii, tip chiosc, tonetă sau rulotă pentru activități comerciale la Platoul Cornești,*** în conformitate cu locaţiile stabilite în Anexa nr.1 la Hotărârea Consiliului Local nr. \_\_\_\_\_\_\_\_\_\_\_/2021.

**D. DURATA ÎNCHIRIERII:**

În urma licitaţiei se va încheia Contract de închiriere, pe o perioadă de **2 ani** de la semnarea contractului.

**Calendarul licitaţiei**

Lansarea anunţului publicitar în data de **\_\_\_\_\_\_\_\_\_\_\_**

Caietele de sarcini se pot procura începând cu data de **\_\_\_\_\_\_\_\_\_\_**

Data limită pentru solicitarea clarificărilor: **\_\_\_\_\_\_\_\_\_\_\_ ora 12**, se vor trimite prin email la adresa: concesiuni@tirgumures.ro

Termenul limită de depunere a ofertelor este data de **\_\_\_\_\_\_\_\_\_\_\_\_\_, ora 12, cam.13**

Deschiderea şi evaluarea ofertelor va avea loc în data de **\_\_\_\_\_\_\_\_\_\_\_\_, ora 12, cam.45**

Comunicarea rezultatului licitaţiei până la data de **\_\_\_\_\_\_\_\_\_\_\_\_\_\_**.

Încheierea contractului de închiriere: după împlinirea unui termen de 20 de zile calendaristice de la data realizării comunicării rezultatului licitației, cu termen maxim de 20 de zile calendaristice de la data împlinirii termenului menționat anterior.

**E. CONDIŢIILE ÎNCHIRIERII:**

Pe locațiile respective este permisă amplasarea de construcţii provizorii, tip chioșc, **fără fundație,** tonetă, rulotă, pentru activități comerciale.

**I. Amplasarea construcţilor provizorii*,*** tip chioșc, se va face pe cheltuiala chiriașului, în baza Avizelor emise de către Autoritatea Contractantă.

**II.** Suprafaţa locației pe care se va amplasa construcția provizorie, tip chioşc tonetă sau rulotă şi care va fi menţionată în Contractul de închiriere, va fi în funcție de spațiul permis de arborii existenți,suprafața construcției provizorii tip chioșc, tonetă sau rulotă neputând depăși **15 mp**, în conformitate cu prevederile, Anexei nr.1 din Codul silvic.

**III. Prețul de pornire al licitației pentru închirierea locațiilor**

* 1. Prețul de pornire al licitației pentru închirierea locațiilor este **50 lei/mp/lună (alimentație publică, fast-food, patiserie, înghețată, cafea ), 42**
	2. **lei/mp/lună (produse nealimentare).**

**IV. Criteriul de adjudecare** utilizat este: **preţul cel mai mare,** aplicat la oferta care îndeplinește toate cerințele de calificare.

**ATENŢIE: *Nefinalizarea investiției în termenul stabilit prin Caietul de sarcini și care va fi stipulat în Contractul de închiriere, duce la pierderea garanției și rezilierea unilaterală a Contractului de închiriere.***

**F. CONDIŢII DE PARTICIPARE LA LICITAŢIE:**

**Poate participa la licitație, în număr nelimitat, orice agent economic cu obiect de activitate “*activități comerciale”.***

**I. Pentru admiterea la licitaţie ofertanţii trebuie să îndeplinească următoarele condiții:**

1. să aibă îndeplinite la zi obligațiile exigibile de plată a impozitelor şi a taxelor datorate către bugetul local,

2. să aibă îndeplinite la zi obligațiile exigibile de plată a impozitelor și a taxelor datorate bugetului de stat,

3. să nu se afle în litigiu cu Municipiul Târgu Mureș,

4. să nu se afle în procedură de reorganizare judiciară sau faliment,

5. să nu aibă activitatea suspendată voluntar sau ca urmare a retragerii dreptului de a desfășura activități economice,

6. să nu fi avut Contracte de închiriere, cu Municipiul Târgu Mureș, care au fost reziliate prin denunțare unilaterală de către proprietar, ca urmare a neîndeplinirii obligațiilor contractuale.

**II. Un agent economic poate depune oferta financiară pentru o sigură locație din cele scoase la licitație publică, pe tip de activitate, și i se va atribui o singură locație. Un agent economic poate depune ofertă financiară doar pentru o locație licitată. Depunerea ofertelor de către participanți se realizează, conform planului prezentat de autoritatea contractantă, prin mențiunea exactă a numărului locației pentru care depune oferta. Nu se permite schimbarea locației. În cazul în care nu se ocupă locațiile, se va relua licitația pentru locațiile libere.**

**G. MODUL DE ELABORAREA ŞI PREZENTARE AL OFERTEI:**

**Documentele ofertei:**

**I. Documente de Calificare:**

1. Dovada depunerii garanției de participare la licitație,

2. Dovada achitării caietului de sarcini,

3. Certificatului constatator, emis de către Oficiul Registrului Comerţului, care să cuprindă activitatea comercială desfășurată,

4. Certificat de atestare fiscală privind îndeplinirea obligaţiilor exigibile de plată datorate catre **Bugetul consolidat de stat** eliberat de către Direcţia generală a finanţelor publice, din care să reiasă că ofertantul are îndeplinite la zi toate obligațiile exigibile de plată a impozitelor, a taxelor și a contribuțiilor către bugetul consolidat al statului.

5. Certificat de atestare fiscală privind îndeplinirea obligaţiilor exigibile de plată datorate catre **Bugetul local** eliberat de către Municipiul Târgu-Mureş, Serviciul stabilire încasare impozite şi taxe, din care să reiasă că ofertantul are îndeplinite la zi toate obligațiile exigibile de plată a impozitelor, a taxelor și a contribuțiilor către bugetul local.

6. Actul constitutiv al persoanei juridice, inclusiv toate actele aditionale relevante,

7. Actul de identitate al administratorului/administratorilor persoanei juridice,

8. Declarație pe propria răspundere a reprezentantului/reprezentanților legal al societății comerciale, din care să rezulte că societatea nu se află în procedură de reorganizare judiciară sau faliment, conform modelului aprobat, **pag. 2** din Anexa nr. 5, la HCL nr. \_\_\_\_\_\_2021.

9. Împuternicire/ Procură, dacă este cazul.

10. Dovada depunerii proiectului de mobilier stradal (chioșc, tonetă, rulotă,...) dacă există, din care să reiasă suprafața solicitată și tipul de activitate ce se va desfășura pe amplasament.

Documentele vor fi depuse într-un singur exemplar, în original sau copie (cu inscripția "CONFORM CU ORIGINALUL", precum și semnătura autorizată), se vor numerota, îndosaria, se va atașa ”OPIS-ul” (modelul aprobat, pag. 5 din Anexa nr. 5, la HCL nr. \_\_\_\_\_\_2021) și se vor depune în plic închis și sigilat.

Plicul va purta înscrisul "DOCUMENTE DE CALIFICARE ".

Dacă acest fapt nu este îndeplinit, organizatorul licitației nu va purta nici o raspundere pentru eventualele consecințe ce vor decurge de aici și care vor fi stabilite de către Comisia de evaluare.

**II. Propunere Financiară:**

Propunerea financiară se va depune, conform pct. F.II, pentru amplasamentul licitat, în plic închis și sigilat, separat și va fi exprimată în **lei/mp/lună**, conform modelului aprobat, **pag. 3** din Anexa nr. 5, la HCL nr. \_\_\_\_\_\_2021.

Pe plicul interior se înscriu denumirea ofertantului precum şi sediul social al acestuia.

Plicul va purta înscrisul "PROPUNERE FINANCIARĂ".

Perioada de valabilitate a ofertei financiare este de 60 de zile, perioadă în care preţul ofertei este ferm.

**IMPORTANT**

Cele două plicuri "DOCUMENTE DE CALIFICARE" și "PROPUNERE FINANCIARĂ" vor fi depuse într-un **plic mare** și va fi însoțit de Scrisoarea de înaintare, conform modelului aprobat, **pag. 1** din Anexa nr. 5, la HCL nr. \_\_\_\_\_\_2021.

**Pe plicul mare se va menționa:**

a) Autoritatea contractantă, adresa autorității,

b) Denumirea licitației,

c) “A nu se deschide înainte de data de de \_\_\_\_\_\_\_\_\_\_\_, ora 1200”

**Ofertanții vor depune plicul mare, care conține documentele ofertei, la registratura Municipiului Târgu Mureş, camera 13, până cel târziu în data de \_\_\_\_\_\_\_\_\_\_ ora 12 00.**

***ATENŢIE!***

***Fiecare participant poate depune doar un singur plic care conține o ofertă pentru o singură locație din cele scoase la licitație publică, și i se va atribui o singură locație.***

***Lipsa unuia sau mai multor documente va conduce automat la eliminarea din procedură.***

***În situaţia în care oferta se primesc cu întârziere faţă de termenul precizat mai sus acestea nu mai participă la licitaţie.***

***Retragerea ofertei dupa inregistrarea acesteia precum si inainte de adjudecare atrage dupa sine pierderea garantiei de participare.***

**H. PRECIZĂRI PRIVIND GARANŢIA DE PARTICIPARE LA LICITAŢIE :**

Pentru participarea la licitaţie ofertantul trebuie să constituie garanţia pentru participare prin depunerea acesteia în numerar la casieria Municipiului Târgu Mureș.

Dovada achitării garanţiei de participare la licitaţie se prezintă odată cu transmiterea ofertei prin care ofertantul se angajează să semneze contractul în cazul în care oferta sa este câştigătoare.

Garanţia de participare este de **200 lei.**

Garanţia de participare se restituie ofertanţilor necâştigători în termen de maxim 15 zile lucrătoare de la semnarea contractului între ofertantul câştigător şi Municipiul Târgu Mureș.

**I. REGULI PRIVIND CONFLICTUL DE INTERESE :**

I. Persoanele care sunt implicate direct în procesul de verificare/evaluare a ofertelor, precum și rudele sau afinii până la gradul al II-lea inclusiv cu persoane care fac parte din consiliul de administraţie, organul de conducere ori de supervizare al unuia dintre ofertanţi, persoane juridice, nu au dreptul de a fi ofertanți sub sancţiunea excluderii din procedura de atribuire.

**J. COMISIA DE EVALUARE:**

Comisia de evaluare este aprobată prin HCL nr. \_\_\_\_\_\_\_\_/2021 și este compusă din 5 membri.

**I. Atribuțiile comisiei de evaluare sunt:**

1) analizarea şi selectarea ofertelor pe baza datelor, informaţiilor şi documentelor cuprinse în plicul exterior;

2) întocmirea listei cuprinzând ofertele admise şi comunicarea acesteia;

3) analizarea şi evaluarea ofertelor;

4) întocmirea raportului de evaluare;

5) întocmirea proceselor-verbale;

6) desemnarea ofertei câştigătoare.

**II. Modul de lucru al comisiei de evaluare :**

Comisia de evaluare este legal întrunită numai în prezenţa tuturor membrilor.

Plicurile sigilate se predau comisiei de evaluare în ziua fixată pentru deschiderea lor, prevăzută în anunţul de licitaţie.

Comisia de evaluare adoptă decizii în mod autonom şi numai pe baza documentaţiei de atribuire şi cu respectarea prevederilor legale în vigoare.

Deciziile comisiei de evaluare se adoptă cu votul majorităţii membrilor.

Membrii comisiei de evaluare au obligaţia de a păstra confidenţialitatea datelor, informaţiilor şi documentelor cuprinse în ofertele analizate.

Comisia de evaluare deschide plicul cu "DOCUMENTELE DE CALIFICARE" și elimină ofertele care nu conţin totalitatea documentelor şi datelor solicitate la punctul **G. I.**

Pentru continuarea desfăşurării procedurii de licitaţie este necesar ca după deschiderea plicului ce conține "DOCUMENTELE DE CALIFICARE", cel puţin două oferte să întrunească considerațiile tehnice prevăzute la punctul 5.1. din caietul de sarcini.

Comisia de evaluare analizează ofertele din plicurile interioare putând solicita ofertanţilor precizări cu privire la conţinutul ofertei lor.

Comisia de evaluare alege oferta cea mai bună din punct de vedere al criteriului de adjudecare utilizat şi întocmeşte un raport al licitaţiei.

**III. Poate fi exclus din procedură,** orice ofertant care se află în oricare dintre următoarele situaţii:

a) Nu şi-a îndeplinit obligaţiile de plată a impozitelor, taxelor.

b) Este în litigiu cu Municipiul Târgu Mureș,

c) Este în procedură de reorganizare judiciară sau faliment.

d) Are activitatea suspendată voluntar sau ca urmare a retragerii dreptului de a desfășura activități economice.

e) A avut Contracte de închiriere/concesiune, cu Municipiul Târgu Mureș, care au fost reziliate prin denunțare unilaterală de către proprietar, ca urmare a neîndeplinirii obligațiilor contractuale.

f) Nu a depus oferta sau scrisoarea de înaintare, împreună cu toate documentele solicitate în documentația de atribuire, în termenele prevăzute în documentație.

g) Nu a constituit garanția de participare la licitație.

**IV. Comisia are dreptul de a respinge o ofertă în oricare din următoarele cazuri:**

a) Oferta nu respectă în totalitate cerinţele prevăzute în documentele pentru elaborarea şi prezentarea ofertei.

b) S-a ofertat pentru mai multe locații de către un singur agent economic.

c) Explicaţiile care au fost solicitate nu sunt concludente sau credibile.

După analizarea conţinutului plicurilor cu "DOCUMENTE DE CALIFICARE", secretarul comisiei de evaluare întocmeşte procesul-verbal semnat de către toţi membrii comisiei de evaluare şi de către ofertanţi, în care se va preciza rezultatul analizei documentelor de calificare.

Comisia de evaluare deschide plicurile cu "PROPUNERE FINANCIARĂ" și stabileşte oferta câştigătoare conform criteriului de atribuire.

În baza procesului-verbal care îndeplineşte condiţiile prevăzute, comisia de evaluare întocmeşte, în termen de o zi lucrătoare, un raport pe care îl transmite concedentului.

În termen de 3 zile lucrătoare de la primirea raportului comisiei de evaluare, organizatorul informează, în scris, cu confirmare de primire, ofertanţii ale căror oferte au fost excluse, indicând motivele excluderii.

Raportul prevăzut se depune la dosarul concesiunii.

**În cazul în care există punctaje egale** între ofertanţii clasaţi pe primul loc, se va proceda în modul următor:

a) Ofertantii care au ajuns in aceasta situatie vor face o noua oferta in plic inchis, semnat si stampilat;

b) Plicurile se vor deschide in prezenta reprezentantilor ofertantilor;

c) Oferta cu valoarea cea mai mare va fi desemnata castigatoarea licitatiei;

d) In cazul in care ofertele sunt egale, se va proceda tot prin sistemul ofertei in plic inchis.

**Pretul de adjudecare a locației este pretul cel mai mare oferit.**

Pe baza evaluării ofertelor financiare, secretarul comisiei de evaluare întocmeşte procesul-verbal de adjudecare care trebuie semnat de toţi membrii comisiei.

În baza procesului-verbal de adjudecare, comisia de evaluare întocmeşte, în termen de o zi lucrătoare, un raport pe care îl transmite organizatorului.

Organizatorul are obligaţia de a încheia contractul de închiriere cu ofertantul a cărui ofertă a fost stabilită ca fiind câştigătoare.

Organizatorul are obligaţia de a transmite spre publicare în Monitorul Oficial al României, Partea a VI-a, un anunţ de atribuire a contractului de închiriere de bunuri proprietate publică, în cel mult 20 de zile calendaristice de la finalizarea procedurii de atribuire a contractului de închiriere de bunuri proprietate publică.

**Pentru locațiile scoase la licitaţie şi neadjudecate se va organiza o nouă licitaţie pe baza aceleiaşi documentaţii de atribuire, în condițiile legii.**

**K. DISPOZIŢII FINALE:**

1. Anunţul de licitaţie se va publica cu cel puţin 20 de zile calendaristice înainte de data-limită pentru depunerea ofertelor.

2. Procedura de licitaţie se poate desfăşura numai dacă în urma publicării anunţului de licitaţie au fost depuse cel puţin două oferte valabile.

3. În cazul în care în urma publicării anunţului de licitaţie nu au fost depuse cel puţin două oferte valabile, procedura de licitație se va anula şi se va organiza o nouă licitaţie pe baza aceleiaşi documentaţii de atribuire, în condițiile legii.

4. Pe parcursul aplicării procedurii de atribuire, organizatorul are dreptul de a solicita clarificări şi, după caz, completări ale documentelor prezentate de ofertanţi pentru demonstrarea conformităţii ofertei cu cerinţele solicitate.

5. Solicitarea de clarificări este propusă de către comisia de evaluare şi se transmite de către organizator ofertanţilor în termen de 3 zile lucrătoare de la primirea propunerii comisiei de evaluare.

6. Ofertanţii trebuie să răspundă la solicitarea concedentului în termen de 3 zile lucrătoare de la primirea acesteia.

7. Organizatorul nu are dreptul ca prin clarificările ori completările solicitate să determine apariţia unui avantaj în favoarea unui ofertant.

8. Clarificările se vor solicita conform modelului aprobat, **pag. 4** din Anexa nr. 5, la HCL nr. \_\_\_\_\_\_2021

9. În urma licitaţiei se vor încheia contractele de închiriere a locațiilor adjudecate, pentru edificarea construcțiilor provizorii, tip chioșc, numai după împlinirea unui termen de 20 (douăzeci) zile calendaristice de la data comunicării atribuirii contractelor de închiriere.

10. Contractele de închiriere a locațiilor adjudecate, pentru edificarea construcților provizorii, tip chioșc se vor încheia într-un termen de 20 (douăzeci) zile calendaristice de la data împlinirii termenului prevăzut la punctul K. 9.

11. După ședința de licitație toate documentele licitației se vor arhiva la sediul Municipiului Târgu Mureș.

12. Eventualele contestatii ale licitanției se vor depune în scris, la sediul Municipiului Târgu Mureș.

13. În cazul în care câștigătorul licitației renunță la oferta sa, comisia de evaluare va adjudeca amplasamentul următorului ofertant care a inclus în oferta sa amplasamentul în cauză, iar ofertantul declarat câștigător initial va pierde garanția de participare.

14. Data rezolvării contestațiilor reprezintă data la care rezultatele rămân definitive.

15. Pentru fiecare amplasament adjudecat se va încheia un contract separat.

16. Ofertanţii declarați câștigători, au obligația de a semna Contractul de închiriere, în maxim 20 (douăzeci) zile de la data comunicării atribuirii contractelor de închiriere.

17. Refuzul ofertantului câștigător de a semna contractul de închiriere determină pierderea garanției de participare și interdicția de a participa la o altă licitație ulterioara, organizată de Municipiului Târgu Mureș, 3 ani.

18. Ofertanții declarați câștigători, au obligația de a constitui garanția contractului în cuantumul a 2 (două) chirii, în maxim 30 (treizeci) zile de la data semnării contractului de închiriere, sub sancțiunea rezilierii unilaterale a Contractului de închiriere.

19. Garanţia se va restitui la încetarea contractului de închiriere, în măsura în care Municipiului Târgu-Mureş nu a ridicat pretenţii asupra acesteia.

20. Chiria se va calcula începând cu data semnării Procesului verbal de predare-primire a amplasamentului, dar nu mai târziu de 30 (treizeci) zile de la data constituirii garanției la contractul de închiriere.

21. Termenele prevăzute de prezenta Fișă de date se calculează pe zile calendaristice, incluzând în termen şi ziua în care el începe să curgă şi ziua când se împlineşte, cu excepţiile expres prevăzute de prezenta.

22. Prețul caietului de sarcini este de **50 lei.**

Întocmit

\_\_\_\_\_\_\_\_\_\_\_\_\_\_\_\_\_\_\_\_\_\_